[pic] | EIROPAS KOPIENU KOMISIJA | Briselē, 8.11.2006 COM(2006) 677 galīgā redakcija 2006/0226 (CNS) Priekšlikums PADOMES REGULA ar ko pielāgo Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, Regulu (EK) Nr. 318/2006 par cukura tirgu kopīgu organizāciju un Regulu (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā sakarā ar Bulgārijas un Rumānijas pievienošanos Eiropas Savienībai (iesniegusi Komisija) PASKAIDROJUMA RAKSTS 1. PRIEKšLIKUMA KONTEKSTS - Priekšlikuma pamatojums un mērķi Padome 2006. gada 20. februārī pieņēma jaunas regulas par cukura tirgu kopējo organizāciju[1]. Šajās regulās netiek ņemti vērā pievienošanās sarunu rezultāti. Tādēļ pirms pievienošanās ir jāpielāgo jauno cukura regulu teksti, lai nodrošinātu to saderību ar Pievienošanās aktu. Turklāt daži Padomes Regulas (EK) Nr. 1782/2003 noteikumi par sēklām stājās spēkā no 2005./2006. gada kampaņas, un tie jāpielāgo attiecībā uz Bulgāriju un Rumāniju. Jo īpaši attiecībā uz cukuru - Bulgārija un Rumānija ir jāiekļauj to valstu sarakstā, kas izmanto cukura, izoglikozes un inulīna sīrupa ražošanas kvotu sistēmu un uz kurām attiecas ierastās vajadzīgās rafinēšanai paredzētā cukuru piegādes; - jāparedz noteikumi par tiešajiem maksājumiem Bulgārijai un Rumānijai; - jāpielāgo daži datumi iepriekš minētajās cukura regulās, lai Bulgārija un Rumānija var piedalīties kopīgajā tirgus organizācijā. Attiecībā uz sēklām Bulgārija un Rumānija ir jāiekļauj to valstu sarakstā, uz kurām attiecas atbalsts par sēklām un līdz ar to jāpielāgo Padomes Regulas (EK) Nr. 1782/2003 XIa pielikums. - Vispārīgais konteksts Bulgārija un Rumānija pievienosies Eiropas Savienībai 2007. gada 1. janvārī. Tādēļ ir jāparedz visas tiesību normas, kas attieksies uz abām valstīm. - Atbilstība pārējiem ES politikas virzieniem un mērķiem Neattiecas. 2. APSPRIEšANāS AR IEINTERESēTAJāM PERSONāM UN IETEKMES NOVēRTēJUMS - Apspriešanās ar ieinteresētajām personām Atbilstīgi pārejas posma procedūrai, kas piemērojama Bulgārijai un Rumānijai, Lauksaimniecības ģenerāldirektorāts organizēja sanāksmes ar abu valstu piedalīšanos, lai tās neoficiāli informētu par Lauksaimniecības ģenerāldirektorāta priekšlikumu un uzzinātu šo valstu reakciju. - Ietekmes novērtējums Neattiecas. Uz priekšlikumu neattiecas ietekmes novērtējums, jo tas nav iekļauts Komisijas likumdošanas un darba programmā. 3. HORIZONTāLāS KOPīGāS TIRGUS ORGANIZāCIJAS JURIDISKIE FAKTORI UN GALVENāS PAZīMES - Juridiskais pamats Bulgārijas un Rumānijas Pievienošanās līguma 4. panta 3. punktsBulgārijas un Rumānijas Pievienošanās akta IV pielikuma 20. pants - Priekšlikuma saturs Turpmāk tiek izskaidroti Padomes regulā ierosinātie pasākumi CUKURS Tiešo maksājumu ieviešana Tiešie maksājumi par cukuru Bulgārijā un Rumānijā jāievieš saskaņā ar to pašu pieaugumu grafiku kā citām kultūrām, t.i., no 2007. gada desmit gadus 25 % apmērā no 15 dalībvalstu Eiropas Savienībai attiecīgajā laikā piemērotajiem maksājumiem. Lai noteiktu tiešo maksājumu apmēru par cukuru, tika izmantota 25 dalībvalstu Eiropas Savienībai lietotā metode. Bulgārijai un Rumānijai būtu jāļauj piemērot īpašo maksājumu par cukuru, ko piedāvāja jaunajām dalībvalstīm, kas piemēro vienoto platībmaksājumu shēmu. Pielāgošanās tirgus pasākumiem - Bulgārija un Rumānija ar atbilstošām cukura un izoglikozes kvotām būtu jāiekļauj valsts un reģionālo kvotu sarakstā; - Bulgārija un Rumānija būtu jāiekļauj to valstu sarakstā, uz kurām attiecas rafinēšanai paredzētā cukura ierasto vajadzīgo piegāžu sistēma; - daži datumi cukura regulās būtu jāpielāgo specifiskajiem Bulgārijas un Rumānijas apstākļiem. SĒKLAS Bulgārijai un Rumānijai būtu jāpiedāvā iespēja apvienot atbalstu par sēklām, kad tās piemēro vienreizējā maksājuma shēmu, un tādējādi tās būtu jāpievieno attiecīgajai tabulai par atbalstu sēklām. - Subsidiaritātes princips Neattiecas. Bulgārija un Rumānija vēl nav dalībvalstis. - Instrumenta izvēle Ierosinātie instrumenti: Padomes regula, ar kuru groza trīs Padomes regulas. 4. IETEKME UZ BUDžETU Šiem priekšlikumiem ir finansiāla ietekme uz Kopienas budžetu: - izdevumi: Padomes Regulā (EK) Nr. 319/2006 paredzētā pakāpeniskā tiešo maksājumu ieviešana par cukuru radīs papildu izdevumus (no EUR 2,014 mlj. 2008. budžeta gadā līdz EUR 10,543 mlj. 2017. un turpmākajos finanšu gados); - ieņēmumi: uz abām valstīm no 2007./2008. tirdzniecības gada attieksies cukura nozares ražošanas nodeva, kas noteikta Padomes Regulas (EK) Nr. 318/2006 16. pantā (paredzētā kopsumma – EUR 1,841 mlj. gadā), kā arī Padomes Regulas (EK) Nr. 320/2006 11. pantā noteiktais pagaidu restrukturizācijas maksājums (paredzētā kopsumma – EUR 16 mlj. 2008. finanšu gadā, EUR 21,1 mlj. 2009. finanšu gadā un EUR 6,9 mlj. 2010. finanšu gadā). 2006/0226 (CNS) Priekšlikums PADOMES REGULA ar ko pielāgo Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, Regulu (EK) Nr. 318/2006 par cukura tirgu kopīgu organizāciju un Regulu (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā sakarā ar Bulgārijas un Rumānijas pievienošanos Eiropas Savienībai EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Bulgārijas un Rumānijas Pievienošanās līgumu un jo īpaši tā 4. panta 3. punktu, ņemot vērā Bulgārijas un Rumānijas Pievienošanās aktu un jo īpaši tā 41. panta otro daļu un 20. pantu saistībā ar IV pielikumu, ņemot vērā Komisijas priekšlikumu, ņemot vērā Eiropas Parlamenta atzinumu[2], tā kā: 1. Padomes Regula (EK) Nr. 1782/2003[3] ir grozīta ar Regulu (EK) Nr. 583/2004[4], ar kuru cita starpā pēc 2005./2006. tirdzniecības gada ievieš noteikumus sēklām, un ar Regulu (EK) Nr. 319/2006[5], ar ko ievieš tiešā atbalsta shēmas lauksaimniekiem cukura nozarē. Ar Padomes Regulu (EK) Nr. 318/2006[6] ieviesa cukura tirgu kopīgo organizāciju vispārējus noteikumus no 2006./2007. tirdzniecības gada. 2. Minētie vispārējie noteikumi un pasākumi ir jāpielāgo, lai tos Bulgārijā un Rumānijā varētu īstenot no dienas, kad minētās valstis pievienosies Eiropas Savienībai. 3. Lai ļautu Bulgārijai un Rumānijai izmantot atbalsta pasākumus saskaņā ar Regulu (EK) Nr. 1782/2003, kas grozīta ar Regulu (EK) Nr. 319/2006, ir lietderīgi mainīt Bulgārijai un Rumānijai noteikto maksimāli pieļaujamo apjomu, ņemot vērā papildu atbalsta apjomu. Lai Bulgārija un Rumānija varētu piešķirt tiešos maksājumus par cukuru atsevišķa tiešā maksājuma veidā, ir lietderīgi mainīt valstij noteiktos maksimāli pieļaujamos cukura atskaites daudzumus. 4. Ar Regulu (EK) Nr. 1782/2003, kas grozīta ar Regulu (EK) Nr. 583/2004, ieviesa maksimālo atbalsta lielumu par sēklām dalībvalstīm, kas 2004. gadā pievienojās Eiropas Savienībai. Bulgārija un Rumānija ir jāiekļauj to valstu sarakstā, uz kurām attiecas šis pasākums. 5. Ar Regulu (EK) Nr. 318/2006 izveido ražošanas kvotu sistēmu cukuram, izoglikozei un inulīna sīrupam, kā arī nosaka ierastās vajadzīgās rafinēšanai paredzētā cukura piegādes. Lai šos mehānismus varētu piemērot Bulgārijā un Rumānijā, abas valstis ir jāpievieno to valstu sarakstam, kas izmanto šos pasākumus, un līdz ar to ir jāveic pielāgojumi, lai ņemtu vērā Bulgārijas un Rumānijas īpašo situāciju. 6. Lai uzņēmēji Bulgārijā un Rumānijā varētu piedalīties restrukturizācijas shēmā, ir jāpielāgo Padomes Regula (EK) Nr. 320/2006[7]. 7. Tādēļ attiecīgi jāgroza Regula (EK) Nr. 1782/2003, Regula (EK) Nr. 318/2006 un Regula (EK) Nr. 320/2006, IR PIEŅĒMUSI ŠO REGULU. 1. pants Regulu (EK) Nr. 1782/2003 groza šādi: 1) Pēc pirmās daļas 71.c pantā iekļauj šādu punktu: „Attiecībā uz Bulgāriju un Rumāniju saskaņā ar 143.a pantu paredzēto pieaugumu grafiku piemēro cukuram un cigoriņiem.” 2) Regulas 143.ba pantu groza šādi: a) Minētā panta 1. punktu aizstāj ar šādu: „1. Atkāpjoties no 143.b panta, jaunās dalībvalstis, kas piemēro vienoto platībmaksājumu shēmu, var nolemt līdz 2006. gada 30. aprīlim attiecībā uz 2006., 2007. un 2008. gadu piešķirt īpašu maksājumu par cukuru lauksaimniekiem, kuriem saskaņā ar vienreizējā platībmaksājuma shēmu ir tiesības uz maksājumu. To piešķir attiecībā uz atsauces laikposmu, kas dalībvalstīm jānosaka līdz 2006. gada 30. aprīlim un kas katram produktam var būt atšķirīgs un kurā ir viens vai vairāki no 2004./2005., 2005./2006. un 2006./2007. tirdzniecības gadiem, kā arī pamatojoties uz objektīviem un nediskriminējošajiem kritērijiem, kā, piemēram, - cukurbiešu, cukurniedru vai cigoriņu daudzumu, par ko ir noslēgts piegādes līgums attiecīgi atbilstīgi Regulas (EK) Nr. 1260/2001 19. pantam vai Regulas (EK) Nr. 318/2006 6. pantam; - cukura vai inulīna sīrupa daudzumu, kas saražots attiecīgi saskaņā ar Regulu (EK) Nr. 1260/2001 vai Regulu (EK) Nr. 318/2006; - cukura vai inulīna sīrupa ražošanai izmantoto cukurbiešu, cukurniedru vai cigoriņu platību vidējo hektāru skaitu, par ko ir noslēgts piegādes līgums attiecīgi atbilstīgi Regulas (EK) Nr. 1260/2001 19. pantam vai Regulas (EK) Nr. 318/2006 6. pantam; Taču, ja atsauces laikposms ietver 2006./2007. tirdzniecības gadu, šo tirdzniecības gadu aizstāj ar 2005./2006. tirdzniecības gadu lauksaimniekiem, kurus skar kvotas atteikums 2006./2007. tirdzniecības gadā atbilstīgi Regulas (EK) Nr. 320/2006 3. pantam. Attiecībā uz Bulgāriju un Rumāniju: a) pirmajā daļā minēto datumu „2006. gada 30. aprīlis” aizstāj ar 2007. gada 15. februāri; b) īpašo maksājumu par cukuru var piešķirt attiecībā uz gadiem no 2007. līdz 2011. gadam; c) pirmajā daļā minēto atsauces laikposmu var veidot viens vai vairāki gadi no 2004./2005., 2005./2006., 2006./2007. un 2007./2008. tirdzniecības gada un katram produktam tas var būt atšķirīgs; d) taču, ja atsauces laikposms ietver 2007./2008. tirdzniecības gadu, šo tirdzniecības gadu aizstāj ar 2006./2007. tirdzniecības gadu lauksaimniekiem, kurus skar kvotas atteikums 2007./2008. tirdzniecības gadā atbilstīgi Regulas (EK) Nr. 320/2006 3. pantam.” b) Panta 3. punktam pievieno šādu daļu: „Attiecībā uz Bulgāriju un Rumāniju pirmajā daļā minēto datumu „2006. gada 31. marts” aizstāj ar 2007. gada 15. februāri.” 3) Regulas VII, VIIIa un XIa pielikumu groza saskaņā ar šīs regulas I pielikumu. 2. pants Regulu (EK) Nr. 318/2006 groza šādi. 1) Regulas 7. panta 2. punktam pievieno šādu daļu: „Šajā punktā attiecībā uz Bulgāriju un Rumāniju tirdzniecības gads ir 2006./2007. tirdzniecības gads.” 2) Regulas 9. panta 1. punktu aizstāj ar šādu: „1. 2006./2007. tirdzniecības gadā III pielikumā minēto kopīgo izoglikozes kvotu papildina ar izoglikozes kvotu 100 000 tonnu apjomā. Katrā no 2007./2008. un 2008./2009. tirdzniecības gadiem iepriekšējā tirdzniecības gada kvotu vēl papildina ar izoglikozes kvotu 100 000 tonnu apjomā. Šis palielinājums neattiecas uz Bulgāriju un Rumāniju. Katrā no 2007./2008. un 2008./2009. tirdzniecības gadiem iepriekšējam tirdzniecības gadam noteikto kvotu Bulgārijai papildina ar izoglikozes kvotu 11 045 tonnu apjomā un Rumānijai – 1 966 tonnu apjomā. Papildu kvotas dalībvalstis uzņēmumiem piešķir proporcionāli izoglikozes kvotai, kas piešķirta saskaņā ar 7. panta 2. punktu.” 3) Regulas 29. panta 1. punktu aizstāj ar šādu: „1. Atkāpjoties no 19. panta 1. punkta, rafinēšanai paredzētā cukura ierastās vajadzīgās piegādes Kopienā, izsakot ar balto cukuru, ir 2 324 735 tonnas vienam tirdzniecības gadam. 2006./2007., 2007./2008. un 2008./2009. tirdzniecības gadam ierastās vajadzīgajās piegādes sadala šādi: - 198 748 tonnas Bulgārijai, - 296 627 tonnas Francijai, - 291 633 tonnas Portugālei, - 329 636 tonnas Rumānijai, - 19 585 tonnas Slovēnijai, - 59 925 tonnas Somijai, - 1 128 581 tonnas Apvienotajai Karalistei.” 4) Regulas III pielikumu aizstāj ar šīs regulas II pielikumu. 3. pants Regulas (EK) Nr. 320/2006 3. panta 1. punkta pirmās daļas ievadvārdus aizstāj ar šādu tekstu: „Uzņēmumam, kas ražo cukuru, izoglikozi vai inulīna sīrupu, kam līdz 2006. gada 1. jūlijam vai 2007. gada 31. janvārim attiecībā uz Bulgāriju un Rumāniju bija piešķirta kvota, ir tiesības uz restrukturizācijas atbalstu par katru atteiktās kvotas tonnu, ja tas kādā no 2006./2007., 2007./2008., 2008./2009. un 2009./2010. tirdzniecības gadiem:” 4. pants Šī regula stājas spēkā dienā, kad stājas spēkā Līgums par Bulgārijas un Rumānijas pievienošanos Eiropas Savienībai, ja minētais līgums stājas spēkā. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā – priekšsēdētājs I PIELIKUMS Regulas (EK) Nr. 1782/2003 pielikumus groza šādi. 1) Regulas VII pielikuma 1. tabulas K 2 punktu aizstāj ar šādu: „1. tabula Lauksaimnieku pamatsummā iekļaujamo summu maksimālā robeža (tūkstošos euro) Dalībvalsts | 2006. | 2007. | 2008. | 2009. un turpmākie gadi | Beļģija | 47 429 | 60 968 | 74 508 | 81 752 | Čehija | 27 851 | 34 319 | 40 786 | 44 245 | Dānija | 19 314 | 25 296 | 31 278 | 34 478 | Vācija | 154 974 | 203 607 | 252 240 | 278 254 | Grieķija | 17 941 | 22 455 | 26 969 | 29 384 | Spānija | 60 272 | 74 447 | 88 621 | 96 203 | Francija | 152 441 | 199 709 | 246 976 | 272 259 | Ungārija | 26 105 | 31 986 | 37 865 | 41 010 | Īrija | 11 259 | 14 092 | 16 925 | 18 441 | Itālija | 79 862 | 102 006 | 124 149 | 135 994 | Latvija | 4 219 | 5 164 | 6 110 | 6 616 | Lietuva | 6 547 | 8 012 | 9 476 | 10 260 | Nīderlande | 41 743 | 54 272 | 66 803 | 73 504 | Austrija | 18 971 | 24 487 | 30 004 | 32 955 | Polija | 99 135 | 122 906 | 146 677 | 159 392 | Portugāle | 3 940 | 4 931 | 5 922 | 6 452 | Slovākija | 11 813 | 14 762 | 17 712 | 19 289 | Slovēnija | 2 284 | 2 858 | 3 433 | 3 740 | Somija | 8 255 | 10 332 | 12 409 | 13 520 | Zviedrija | 20 809 | 26 045 | 31 281 | 34 082 | Apvienotā Karaliste | 64 340 | 80 528 | 96 717 | 105 376 | (tūkstošos euro) Beļģija | 819 812 | 85 694 | 0 | Bulgārija | 4 752 | 67 108 | – | Čehija | 454862 | – | – | Dānija | 420 746 | – | – | Vācija | 3 655 456 | 42 360 | – | Grieķija | 317 502 | 15 433 | – | Spānija | 903 843 | 98 845 | – | Francija (kontinentālā) | 3 552 221 | 23 755 | 0 | Francijas aizjūras departamenti | 480 245 | – | – | Īrija | 0 | – | – | Itālija | 778 706 | 24 301 | – | Latvija | 66505 | – | – | Lietuva | 103 010 | – | – | Ungārija | 401 684 | 164 736 | – | Nīderlande | 864 560 | 10 891 | 0 | Austrija | 387 326 | – | – | Polija | 1 671 926 | 32 056 | – | Portugāle (kontinentālā) | 34 500 | 11 870 | – | Azoru salu autonomais apgabals | 9 953 | – | – | Rumānija | 109 164 | 11 947 | – | Slovākija | 207 432 | 50 928 | – | Slovēnija | 52 973 | – | – | Somija | 146 087 | 14 210 | – | Zviedrija | 325 700 | – | – | Apvienotā Karaliste | 1 138 627 | 32 602 | – | Kopā | 16 907 591 | 686 736 | 0 | FINANŠU PĀRSKATS | 1. | BUDŽETA POZĪCIJA (2007. gada nomenklatūra) 05 03 01 117 680 | APROPRIĀCIJAS 2007. g. PBP: EUR 30 709 mlj. pm pm | 2. | NOSAUKUMS Padomes Regula, ar ko pielāgo Regulu (EK) Nr. 318/2006 par cukura tirgu kopīgu organizāciju, Regulu (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā un Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem sakarā ar Bulgārijas un Rumānijas pievienošanos Eiropas Savienībai | 3. | JURIDISKAIS PAMATS Bulgārijas un Rumānijas Pievienošanās līguma 4. panta 3. punkts Bulgārijas un Rumānijas Pievienošanās akta 20. pants saistībā ar IV pielikumu | 4. | MĒRĶI Saskaņā ar 2006. gada cukura reformu šā priekšlikuma mērķi ir šādi: – iekļaut Bulgāriju un Rumāniju to valstu sarakstā, kas izmanto cukura, izoglikozes un inulīna sīrupa ražošanas kvotas un uz kurām attiecas ierastās vajadzīgās cukura piegādes rafinēšanai; – paredzēt noteikumus par tiešajiem maksājumiem Bulgārijai un Rumānijai; – pielāgot dažus datumus iepriekš minētajās cukura regulās, lai Bulgārija un Rumānija var piedalīties kopīgajā tirgus organizācijā. | 5. | FINANSIĀLĀ IETEKME | 12 MĒNEŠU PERIODS (miljonos euro) | 2007. FINANŠU GADS (miljonos euro) | 2008. FINANŠU GADS (miljonos euro) | 5.0 | IZDEVUMI – SEGTI NO EK BUDŽETA (KOMPENSĀCIJAS / INTERVENCES PASĀKUMI) – VALSTS IESTĀDES – CITI | pm | – | 2,014 | 5.1 | IEŅĒMUMI – EK PAŠU RESURSI (MAKSĀJUMI/ MUITAS NODOKĻI) – PIEŠĶIRTIE IEŅĒMUMI – PAGAIDU RESTRUKTURIZĀCIJAS SUMMAS – VALSTS | – | – | 1,841 16 | 2009. | 2010. | 2011. | 2012. | 5.0.1 | PAREDZAMIE IZDEVUMI | 2,902 | 3,690 | 4,217 | 5,271 | 5.1.1 | PAREDZAMIE IEŅĒMUMI | 22,941 | 8,741 | 1,841 | 1,841 | 5.2 | APRĒĶINU METODE Skatīt pielikumu | 6.0 | VAI PROJEKTU VAR FINANSĒT NO APROPRIĀCIJĀM, KAS IERAKSTĪTAS KĀRTĒJĀ BUDŽETA ATTIECĪGAJĀ NODAĻĀ? | JĀ NĒ | 6.1 | VAI PROJEKTU VAR FINANSĒT NO KĀRTĒJĀ BUDŽETA STARPNODAĻU PĀRVEDUMIEM? | JĀ NĒ | 6.2 | VAI BŪS NEPIECIEŠAMS PAPILDBUDŽETS? | JĀ NĒ | 6.3 | VAI APROPRIĀCIJAS JĀIERAKSTA NĀKAMO GADU BUDŽETOS? | JĀ NĒ | PIEZĪMES Skatīt pielikumu. | Pielikums Tiešie maksājumi Tiešo maksājumu apmēra aprēķināšanas pamatprincipi ir šādi: - tās pašas metodes piemērošana, ko izmantoja cukura nozares reformā; - pakāpeniska piemērošana; tiešo maksājumu apmērs turpinās pieaugt līdz EUR 6,326 mlj. 2013. budžeta gadā, līdz EUR 7,380 mlj. 2014., EUR 8,434 mlj. 2015., EUR 9,489 mlj. 2016. budžeta gadā un visbeidzot EUR 10,543 mlj. 2017. un turpmākajos budžeta gados. Ieņēmumi 1) Padomes Regulas (EK) Nr. 318/2006 16. pantā noteiktā ražošanas nodeva (EUR 12 par cukura un inulīna sīrupa kvotas tonnu, EUR 6 par izoglikozes kvotas tonnu) x Rumānijas un Bulgārijas uzņēmumiem piešķirtās kvotas (4 752 + 109 164) x 12 + (67 108 + 11 947) x 6 = EUR 1,841 mlj. gadā 2) Padomes Regulas (EK) Nr. 320/2006 11. pantā noteiktās pagaidu restrukturizācijas summas x Bulgārijas un Rumānijas uzņēmumiem piešķirtās kvotas 2007./2008. tirdzniecības gads: (4 752 + 109 164) x 173,8 + (67 108 + 11 947) x 86,9 = EUR 26 668 480. 60 % maksājums 2008. gada martā => EUR16 mlj. 2008. gada budžetā 40% maksājums 2008. gada novembrī => EUR 10,7 mlj. 2009. gada budžetā 2008./2009. tirdzniecības gads: (4 752 + 109 164) x 113,3 + (67 108 + 11 947) x 56,65 = EUR 17 385 149. 60 % maksājums 2009. gada martā => EUR 10,4 mlj. 2009. gada budžetā 40 % maksājums 2009. gada novembrī => EUR 6,9 mlj. 2010. gada budžetā . [1] Padomes Regula (EK) Nr. 318/2006 par cukura tirgu kopējo organizāciju, Padomes Regula (EK) Nr 319/2006, ar kuru groza Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, Padomes Regula (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā un groza Regulu (EK) Nr. 1290/2005 par kopējās lauksaimniecības politikas finansēšanu. [2] OV C …, ..., … lpp. [3] OV L 270, 21.10.2003., 1. lpp. Regulā jaunākie grozījumi izdarīti ar Regulu (EK) Nr. 1405/2006 (OV L 265, 26.9.2006., 1. lpp.). [4] OV L 91, 30.3.2004., 1. lpp. [5] OV L 58, 28.2.2006., 32. lpp. [6] OV L 58, 28.2.2006., 1. lpp. [7] OV L 58, 28.2.2006., 42. lpp.